31976R0142
L 015/1
JURNALUL OFÍCIAL AL UNIUNII EUROPENE
REGULAMENTUL (CECO, CEE, EURATOM) NR. 142/76 AL CONSILIULUI
din 20 ianuarie 1976
de modificare a Regulamentului nr. 422/67/CEE, nr. 5/67/Euratom de stabilire a regimului financiar al președintelui și membrilor Comisiei, al președintelui, judecătorilor, avocaților generali și grefierului Curții de Justiție
CONSILIUL COMUNITĂȚILOR EUROPENE,
Având în vedere Tratatul de instituire a unui Consiliu unic și a unei Comisii unice a Comunităților Europene și, în special, articolul 6 al acestuia,
Întrucât, conform articolului 10 din Regulamentul de procedură adoptat de Curtea de Justiție la 4 decembrie 1974, președinții de camere și primul avocat general sunt desemnați de către Curte în fiecare an;
Întrucât, conform reglementărilor actualmente în vigoare, președinții de camere primesc o indemnizație corespunzătoare funcției; întrucât este necesar să se acorde această indemnizație și primului avocat general,
ADOPTĂ PREZENTUL REGULAMENT:
Articolul 1
La articolul 4 alineatul (3) al doilea paragraf din Regulamentul nr. 422/67/CEE, nr. 5/67/Euratom al Consiliului din 25 iulie 1967 de stabilire a regimului financiar al președintelui și membrilor Comisiei, al președintelui, judecătorilor, avocaților generali și grefierului Curții de Justiție (1), astfel cum a fost modificat ultima dată prin Regulamentul (CECO, CEE, Euratom) (2) nr. 1546/73, după cuvintele „președinții de camere” se introduc, cu aplicare de la 1 ianuarie 1975, cuvintele „și primul avocat general”.
Articolul 2
Prezentul regulament intră în vigoare în ziua următoare datei publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 20 ianuarie 1976.